Петото споразумение. Толтетска книга на мъдростта, Дон Мигел Руис
Петото споразумение. Толтетска книга на мъдростта, Дон Мигел Руис
-----------------------------------------------------------------


**„Петото споразумение“** е нов поглед към реалността. Съставено от думи, то притежава сила отвъд думите. Бъди скептичен, но се научи да слушаш – е умение, което помага на човека да избегне недоразуменията в общуването.

Хората ще ви разказват личната си история. Но каквато и да е тази история, вие ще се въздържате от критика и ще се отнасяте към разказите с уважение. Ще знаете, че всички обитават собствения си сън и собствения си свят. Тяхната истина не е ваша.

***Да бъдеш скептичен и да слушаш с уважение – това е високо човешко майсторство.***

Книгата на дон Мигел Руис и дон Хосе Руис с идейната подкрепа и съавторство на Джанет Милс е безценно ръководство за постигане на това умение.

**За Дон Мигел Руис**

Роден в семейство на лечители и е отгледан в провинциално Мексико от майка курандела (лечителка) и дядо нагуал (шаман). Близките очаквали от него да прегърне многовековното наследство на лечители и учители и да продължи езотеричната толтекска традиция. Вместо това, привлечен от съвременния живот, Мигел решава да учи медицина и да стане хирург. Но един инцидент, едва не довел до смъртта му, променя живота му завинаги. Късно една вечер в началото на седемдесетте години той внезапно се събудил, след като заспал на волана. В същия миг колата се блъснала в бетонна стена. Дон Мигел си спомня, че не бил във физическото си тяло, докато спасявал двамата си приятели. Шокиран от преживяното, той се заема със задълбочено самоизследване. Посвещава се на усъвършенстването на древната мъдрост на предците си, учи се от майка си и чиракува при могъщ шаман в Мексиканската пустиня. Дядо му , вече покойник, продължава да го учи в сънищата му. Съгласно традицията на толтеките нагуалът напътства индивида към лична свобода. Дон Мигел Руис е нагуал от рода на Рицаря на Орела, решил да сподели с нас мъдростта на древните толтекски учения.

**Автор е на бестселърите "Четирите споразумения" и "Умението да обичаш ".**
